Tronstadvannet

Tronstadvannet er en innsjø sørvest i Songdalen i Kristiansand kommune i Agder. Vannet er en oligotrof og meget dyp innsjø, med lite gruntvannsområder. Vannet er regulert som drikkevannskilde for Kristiansand.. Kristiansand kommune har fått tillatelse til å regulere vannet mellom kote 36,0 (LRV) og 41,5 (HRV) med høyeste flomvannstand på kote 42,3. Det er i tillatelsen stilt krav om minstevannføring på 200 l/sek i Tveråna nedenfor Repstadvatnet.

Reguleringen ble i 1973 vurdert å ha mindre konsekvenser for fisket i vannet. Det er ørret, abbor og ål i vannet, muligens også trepigget stingsild.

 Referanser 
Reidar Borgstrøm: Regulering av Tronstadvann, virkninger på fisket. Rapport nr. 15 fra Laboratorium for ferskvannsøkologi og innlandsfiske

Tronstadvann interkommunale vannverk 

Kategori:Innsjøer i Kristiansand
Kategori:Drikkevannsreservoarer i Norge
Kategori:Meromiktiske innsjøer